ΓΡΑΠΤΗ ΕΡΩΤΗΣΗ E-1534/01

υποβολή: Ioannis Souladakis (PSE) προς το Συμβούλιο

(7 Ιουνίου 2001)

Θέμα: Καταπολέμηση Καλλιεργειών Ινδικής Κάνναβης και Οπίου στο Λίβανο

Σύμφωνα με τα δημοσιεύματα που εμφανίζονται στο διεθνή τύπο, μια από τις συνέπειες του μακρόχρονου εμφυλίου πολέμου του Λιβάνου ήταν η αντικατάσταση των αγροτικών καλλιεργειών από την παράνομη καλλιέργεια ινδικής κάνναβης και όπιου. Μέχρι στιγμής η προσφερόμενη βοήθεια προς το Λίβανο για την επιστροφή σε μιαγιή επανάκαμψη και ανάπτυξη της αγροτικής οικονομίας της χώρας, η οποία θα αποτρέψει οριστικά καλλιέργειες που συνδέονται με το λαθρεμπόριο των ναρκωτικών δεν έχουν αποδώσει τα αναμενόμενα. Τα ίδια δημοσιεύματα αναφέρονται σε παροχή βοήθειας από τις ΗΠΑ και δεν κάνουν καμία αναφορά για σχετική προσπάθεια της Ευρωπαϊκής Ένωσης επί του θέματος.

Λόγω της μεγάλης σημασίας της καταπολέμησης της λαθρεμπορίας ναρκωτικών και της προστασίας της Ευρωπαϊκής κοινωνίας από τη μάστιγα αυτή:

1. Ποιά συγκεκριμένα προγράμματα βοήθειας προς το Λίβανο εξετάζει το Ευρωπαϊκό Συμβούλιο·

2. Εξετάζει το Ευρωπαϊκό Συμβούλιο τη χρηματοδότηση προγραμμάτων σχετικά με την καταπολέμηση της καλλιέργειας ινδικής κάνναβης και οπίου και την ενίσχυση της αγροτικής οικονομίας στο Λίβανο και αν ναι ποιά είναι αυτά·

3. Είναι σε θέση το Ευρωπαϊκό Συμβούλιο να μας πληροφορήσει για τις χρηματοδοτήσεις προγραμμάτων προς το Λίβανο μέσω του MEDA;

4. Έχουνπάρξει συγκεκριμένες συνεργασίες με τις διωκτικές αρχές του Λιβάνου για την καταπολέμηση των λαθραίων καλλιεργειών και τα δίκτυα που διακινούν τις παράνομες ναρκωτικές ουσίες·

Απάντηση

(26 Νοεμβρίου 2001)

1. Μετά την έναρξη ισχύος της Συνθήκης του Άμστερνταμ και τη θέσπιση της κοινής στρατηγικής για την περιοχή της Μεσογείου από το Ευρωπαϊκό Συμβούλιο της Feira στις 19 και 20 Ιουνίου 2000, τον Μάιο του 2001 το Συμβούλιο το Συμβούλιο ενέκρινε μια προσθήκη στις διαπραγματευτικές οδηγίες του 1995 για την Ευρω-Μεσογειακή Συμφωνία Σύνδεσης ΕΕ-Λιβάνου. Η προσθήκη αυτή αναφέρεται στην ενίσχυση της συνεργασίας σε διάφορους τομείς της δικαιοσύνης και των εσωτερικώνποθέσεων και περιλαμβάνει συνεργασία για τα ναρκωτικά.

2. Σύμφωνα με την προσθήκη στην εντολή, τα μέρη, στο πλαίσιο των αντίστοιχων εξουσιών και αρμοδιοτήτων τους, συνεργάζονται για να εξασφαλίζουν μια ισορροπημένη και ολοκληρωμένη προσέγγιση στο θέμα των ναρκωτικών. Οι πολιτικές και οι δράσεις για την αντιμετώπιση των ναρκωτικών αποσκοπούν στη μείωση της προσφοράς, της παράνομης εμπορίας και της ζήτησης ναρκωτικών καθώς και στον αποτελεσματικότερο έλεγχο των προδρόμων ουσιών. Τα μέρη συμφωνούν τις μεθόδους συνεργασίας που απαιτούνται για την επίτευξη αυτών των στόχων στο πλαίσιο των παρουσών διατάξεων. Οι δράσεις αυτές θα βασισθούν σε από κοινού συμφωνηθείσες αρχές, ευθυγραμμισμένες με την έκτακτη σύνοδο της Γενικής Συνέλευσης των Ηνωμένων Εθνών τού 1998. Η συνεργασία μεταξύ των μερών προβλέπεται επίσης να περιλαμβάνει τεχνική και διοικητική βοήθεια ιδίως στους παρακάτω τομείς: κατάρτιση εθνικής νομοθεσίας και πολιτικής· εγκαθίδρυση οργάνων και κέντρων πληροφόρησης· κατάρτιση προσωπικού· έρευνα για τα ναρκωτικά· και πρόληψη της εκτροπής πρόδρομων ουσιών που χρησιμοποιούνται για την παράνομη παρασκευή ναρκωτικών. Τα μέρη μπορεί να συμφωνήσουν να συμπεριλάβουν και άλλους τομείς.

3. Το ερώτημα που θέτει ο αξιότιμος κ. βουλευτής όσον αφορά τη χρηματοδότηση, μέσω του MEDA, προγραμμάτων βοήθειας προς το Λίβανο για την καταπολέμηση της καλλιέργειας κάνναβης και οπίου στο Λίβανο, εμπίπτει στην αρμοδιότητα της Ευρωπαϊκής Επιτροπής.